CELEX: E2019P0013
Language: bg
Date: 2019-12-18 00:00:00
Title: Молба за консултативно становище от Съда на ЕАСТ, подадена от Комисията по жалбите в областта на обществените поръчки на 18 декември 2019 г. по дело Hraðbraut ehf./mennta- og menningarmálaráðuneytið, Verzlunarskóli Íslands ses., Tækniskólinn ehf. и Menntaskóli Borgarfjarðar ehf. (Дело E-13/19) 2020/C 110/10

2.4.2020   
            
            
               BG
            
            
               Официален вестник на Европейския съюз
            
            
               C 110/11
            
         
      Молба за консултативно становище от Съда на ЕАСТ, подадена от Комисията по жалбите в областта на обществените поръчки на 18 декември 2019 г. по дело Hraðbraut ehf./mennta- og menningarmálaráðuneytið, Verzlunarskóli Íslands ses., Tækniskólinn ehf. и Menntaskóli Borgarfjarðar ehf.
      (Дело E-13/19)
      (2020/C 110/10)
      На 18 декември 2019 г. до Съда на ЕАСТ беше отправена молба от Комисията по жалбите в областта на обществените поръчки (kærunefnd útboðsmála), получена в деловодството на Съда на 23 декември 2019 г., за консултативно становище по дело Hraðbraut ehf./mennta- og menningarmálaráðuneytið, Verzlunarskóli Íslands ses., Tækniskólinn ehf. и Menntaskóli Borgarfjarðar ehf. по следните въпроси:
      
                  1.
               
               
                  Следва ли да се разглежда като обществена поръчка за услуги по смисъла на Директива 2014/24/ЕС (по-специално член 2, параграф 9) договор, сключен от министерство със субект, имащ право да извършва дейност като гимназиално училище, с който договор въпросният субект се задължава да предоставя на учениците и учителите услуги и съоръжения, обичайни в гимназиалния етап на средното образование, и в който се предвижда финансов принос?
               
            
                  2.
               
               
                  Представляват ли услугите от вида, описан във въпрос 1, социални и други специфични услуги по смисъла на член 74 от Директива 2014/24/ЕС и ако случаят е такъв — следва ли да се прилагат разпоредбите на дял III, глава I от Директивата по отношение на режима за възлагане на обществени поръчки?
               
            
                  3.
               
               
                  От значение ли е за отговора на въпроси 1 и 2 дали средствата за въпросните услуги са определени в бюджетно законодателство от исландския парламент или съгласно решение на министър въз основа на приложимото вътрешно законодателство и правила?
               
            
                  4.
               
               
                  Задължено ли е Министерството на образованието, науката и културата да прилага процедура за възлагане на обществена поръчка въз основа на Директива 2014/24/ЕС по отношение на възлагането на поръчки за услуги, обхващащи дейността на училищата и обучението на гимназиално ниво, срещу финансов принос?